Arteria basilaris
Arteria basilaris sive basialis (TA: 12.2.07.081) est arteria a coniunctione ambarum arteriarum vertebralium in regione inter medullam prolongatam et  pontem formata, quae cerebrum rigat.

Coniunctio arteriarum basilaris et vertebralium systema vertebro-basilare nominatur.

Fluxus perturbationes symptomata etiam graviora perficere potest: Insufficientia vertebrobasilaris fluxum reductum circulationis posterioris (→ arteria cerebri posterior) cum symptomatibus describit. Etiam apoplexia cerebri, sub vasis occlusione, trunci encephali, cerebelli, vel partium cerebri posticarum (→ lobus occipitalis) oriri potest. Dehinc apoplexia arteriae basilaris mala gravissima efficere possunt, per exemplum syndroma Locked-in. Migraena basilare sane hodie non directe cum arteria basilari coniungitur.

Natura arteriae basilaris

Cursus anatomicus 

Arteria basilaris ex congregatione ambarum arteriarum vertebralium ante transitum de medulla oblongata in pontem oritur, quo in sculco basali superficie anteriori pontis versum rostrum usque ad circulum arteriosum ducit. In itinere quosdam ramos reddit: 
 Arteria cerebelli inferior anterior (abbreviatura internationalis: AICA)
 Arteria labyrinthi sive arteria auditiva interna
 Arteriae pontis
 Rami mediales arteriarum pontis
 Rami laterales arteriarum pontis
 Arteriae mesencephalicae
 Arteria superior cerebelli sive arteria cerebelli superior (SCA)
 Rami mediales arteriae superioris cerebelli
 Arteria vermis superior
 Rami laterales arteriae superioris cerebelli
 Arteria cerebri posterior

Arteriae cerebelli inferiores posteriores (PICA) ex arteriis vertebralibus oriuntur.

Pinacotheca

Morbi circum arteriam basilarem

Insufficientia vertebrobasilaris 
Insufficientia vertebrobasilaris fluxum sanguineum reductum arteriarum basilaris vel vertebralium significat. Diversae causae insufficientiam contrahere queant, per exemplum atherosclerosis, hypo- vel aplasia arteriae vertebralis, syndroma furti arteriae subclaviae.

Migraena basilaris 
Migraena basilaris, morbus saepe hominum iuveniorium, symptomata repentina et recurrentia peius bilateraliter audiendi (cum tinnitu), peius loquendi, peius videndi (cum diplopia), velut mutationes conscientiae vel motuum. At hodie srteriam basilarem ipsam causam migraenae basilaris esse, dubitatur.

Notae 

 Capitis dolor
 Circulus arteriosus

Vasa sanguinea
Arteriae encephali